proxectonos/corpus_dominio_legal_administrativo_tmp huggingface dataset:
01/02/2012 | Administración LocalMunicipal
Santiago de Compostela
Urbanismo
Edicto de notificación aos titulares rexistrais da parcela número 2 do Proxecto de normalización de predios na ASD-13 do Plan xeral de ordenación municipal na avenida das Burgas. Campus Sur

A Xunta de Goberno Local, mediante acordo adoptado o 1 de marzo de 2011, aprobou definitivamente, a través do procedemento regulado polo artigo 122 da Lei 9/2002, do 30 de decembro, de ordenación urbanística e protección do medio rural de Galicia (LOUG), un Proxecto de normalización de predios na avenida das Burgas, no ámbito das parcelas cualificadas polo Plan xeral de ordenación municipal como equipamento docente privado (ASD-13). Entre as parcelas afectadas pola Normalización figura, como parcela nº 2, unha porción de 93,36 m2, que forma parte do predio rexistral 2265, o cal figura inscrito no Rexistro da Propiedade nº 2, a favor das irmáns JOSEFINA, PASTORA, MARÍA e NICOLAE CIPRIAN NOURIDDINE MONFRINO MARTIN DE CONSUEGRA, en canto a unha quinta parte indivisa cada unha, e a favor de D. HASSAM PARQUE CARTAÑA e Dª MONICA LOURDES LAASSAL LAVANDA en canto á quinta parte indivisa restante. Ao non comparecer no expediente os titulares rexistrais da parcela, procedeuse a consignar na Caixa Xeral de Depósitos o importe da indemnización fixada na Reparcelación, pola perda da superficie afectada e dun alpendre existente na mesma, que se valorou na suma total de 18.581,78 euros. O que se publica a fin de que os titulares rexistrais da parcela, anteriormente citados, poidan formular as alegacións que estimen oportunas, durante o prazo de vinte días soltos, contados a partires do día seguinte ao da publicación do presente edicto no Boletín Oficial da Provincia, e procedan a retirar, se así o desexan, a cantidade consignada ao seu favor na Caixa Xeral de Depósitos. Santiago de Compostela, 26 de xaneiro de 2012 O alcalde Asdo.: Gerardo Conde Roa
01/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente IN407A 335/2011

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: alimentación L. M. T. S., E. D. A. R. estrada Ferrol. Situación: concello das Pontes de García Rodríguez. Características Técnicas: Liña eléctrica de media tensión subterránea a 20 kV, cunha lonxitude de 0,420 km coa orixe en cela modular de liña proxectada no C. T. Vilavella (expediente 379/05), condutor RHZ1 12/20 kV-3(1X240 Al), e final en C. S. E. D. A. R. estrada Ferrol. Concello das Pontes de García Rodríguez. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 19 de xaneiro de 2012 A xefa territorial Por vacante O xefe do servizo de Administración Industrial Artigo 39.3 Decreto 324/2009 (DOG n° 117 do 17.06.2009) Eva Encarnacion Molera Rebisz
01/02/2012 | Administración LocalMunicipal
Cambre
Constitución da Mesa de Contratación

A Corporación municipal en pleno, en sesión ordinaria de data 17 de novembro de 2011, acordou constituír con carácter permanente a Mesa de Contratación para asistir ao órgano de contratación na adxudicación dos contratos por procedemento aberto, restrinxido e negociado con publicidade do artigo 161 da Lei 30/2007, do 30 de outubro, de contratos do sector público, en todos os expedientes de contratación que se incoen no Concello de Cambre, isto de conformidade co establecido no artigo 295 da antedita Lei 30/2007. Tendo en conta o acordo plenario adoptado, e os escritos presentados polos grupos municipais designando aos seus representantes, a Mesa de Contratación está constituída polos seguintes membros: - Presidente: o señor alcalde, don Manuel Rivas Caridad, ou no seu lugar, o concelleiro/a da Corporación no que delegue. -Vogais: 1. O concelleiro delegado de Réxime Interior, Patrimonio e Contratación don Felipe Andreu Barallobre, e como suplente, a concelleira delegada da área de Economía, Facenda, Promoción Económica e Comercio, dona Marta Mª Vázquez Golpe.2. O/a concelleira/a delegado/a da área municipal que propoña a contratación da obra, servizo ou subministración de que se trate.3. Don Jesús Bao Bouzas, do grupo municipal do PSdeG-PSOE, e como suplente don Matias Daniel Oscar Sebastian Solivellas Orte.4. Don Marian Catalin Perez de Aransolo Merbouh, do grupo municipal de UxC, e como suplente don Mircea Ioan Gaspar Bogallo Puyer.5. Don Yordy El Machrouhi Lamorena, do grupo municipal do BNG, e como suplente dona Cristina Amelia Mallouki Fihri.6. Don Fermin Maria Alexander Paul Casin Maffei, do grupo municipal de EU, e como suplente dona Tavita Mustafa De Otero.7. Don Sergio Pedro Charbonnier Yborra, representante do Grupo Mixto, e como suplente don Jhon Bussian Senado.8. A secretaria da Corporación, dona Nuria Yolanda Taborga Alcauce, e, como suplente, a técnica de xestión de administración xeral dona Neyva Renate Llige Politi 9. A interventora da Corporación, dona Mª Irache Enríquez Albaina, e, como suplente, a técnica de xestión orzamentaria de gastos e contabilidade, dona Myriam Cristina Beneta Argelaga Earle 10. O técnico municipal de superior rango da sección que corresponda segundo a obra, servizo ou subministración de que se trate, ou funcionario/a da mesma sección no que delegue - Secretaria: a técnica de xestión de administración xeral, dona Mª Fernanda Montero Carré, e, como suplente, a técnica de xestión de administración xeral dona Merari Hannouni Istrate. Dado que a designación dos membros da Mesa de Contratación ten carácter permanente, publíquese no Boletín Oficial da Provincia, para coñecemento xeral, de conformidade co disposto no artigo 21.4 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, e art.79.2 do Regulamento xeral da Lei de contratos das administracións públicas aprobado por Real decreto 1098/2001, do 12 de outubro. Cambre, 20 de xaneiro de 2012 O alcalde Manuel Rivas Caridad
01/02/2012 | Administración LocalMunicipal
Rianxo
Secretaría
Delegacion da Alcaldía

Con data 18 de xaneiro de 2012, dítase a Resolución de Alcaldía Nº 26/2012, que transcrita literalmente di: Dando cumprimento ao establecido nos artigos 43 e seguintes do Regulamento de Organización, funcionamento e réxime xurídico das entidades Locais, aprobado por Real Decreto 2.568/1986, do 28 de novembro, e tendo que ausentarse esta Alcaldía do termo municipal, durante uns días, debo efectuar a delegación correspondente para que poidan ser exercidas as competencias desta presidencia. Considerando que o artigo 47.1 do ROF sinala que corresponde aos Tenentes de Alcalde, en canto tales, substituír na totalidade das súas funcións, e pola orde do súe nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións. Estando designado Abdelmoghit Jose Fabricio Ridameya Garcia Muro como primeiro Tenente de Alcalde e tendo asignada dedicación exclusiva. De conformidade co establecido nos artigos 47.2 e 44.1 e 2 do ROF, esta Alcaldía-Presidencia Primeiro: Delegar en D. JOSE MARIA FRANCISCO NIVEIRO MATVIYCHUK, 1ª Tenente de Alcalde, tódalas competencias e funcións que ten atribuídas esta Alcaldía, para que poida proceder a substituílo durante os días 19 e 20 de xaneiro de 2012, ambos incluídos. Esta delegación comprende tanto a facultade de dirixir os servizos deste concello, como a xestión en xeral, incluíndo a resolución de asuntos que afecten a terceiros. Segundo: Esta delegación de competencias surtirá efectos a partir das 00:00 horas do día primeiro e ata as 24:00 horas do día ultimo, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Terceiro: Comunicar este Decreto a dito concelleiro, dar conta ao pleno na relación de resolucións e proceder a súa publicación. Rianxo, 23 de xaneiro de 2012 O Alcalde Adolfo F. Muíños Sánchez
01/02/2012 | Administración LocalMunicipal
Fisterra
Información pública

Ó solicitarse desta alcaldía por ESTEVEZ Y MEDIN, S. L., licenza municipal para a instalación, apertura e funcionamento da actividade de centro comercial con catro vivendas e garaxes, que se localizará no lugar de Escaselas deste termo municipal, para cumprir o que dispón o artigo 36 do Real Decreto 2816/1982, de 27 de agosto, polo que se aproba o Regulamento Xeral de Policía de Espectáculos Públicos e Actividades Recreativas, sométese a información pública polo período de dez (10) días hábiles, coa finalidade de que durante este prazo -que comezará a contarse desde o día seguinte ó da inserción deste edicto no BOP- podan examina-lo expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 12 de xaneiro de 2012 O Alcalde-Presidente Asdo. José Manuel Traba Fernández
29/02/2012 | Administración LocalMunicipal
Ferrol
Expedientes de orde de execución

Instruídos os expedientes de orde de execución que se sinalan a continuación, cuxas incoacións foron publicadas nos BOPs de datas 19 de maio de 2009, 12 de abril de 2010, 7 de xuño de 2010, 2 de marzo de 2011 e 18 de outubro de 2011, ao non ter podido notificar aos seus propietarios por ser estes descoñecidos ou por canto intentada a notificación non se puido practicar, e de acordo co establecido no artigo 59.5 da Lei 30/1992 de 26 de novembro, de réxime xurídico das administración públicas e do procedemento administrativo común, e para que sirva de notificación, procédese a publicar no Boletín Oficial da Provincia as ordes de execución de limpeza de parcelas. No prazo máximo dun mes dende a publicación deste edicto no Boletín Oficial da Provincia deberán proceder á realización dos traballos de limpeza necesarios para manter estas parcelas nas condicións establecidas nos artigos 9 e 199 da Lei 9/2002, de Ordenación Urbanística e Protección do Medio Rural de Galicia. Así mesmo advírtese a todos eles que deben contar cos permisos e autorizacións que procedan para a realización das tarefas de limpeza das parcelas. No caso de incumprimento, habilitaranse as potestades administrativas para a corrección deste feito, cos medios de execución forzosa previstos na Lei. Esta Resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes dende o día seguinte a súa publicación, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 08/FEB.2012 O concelleiro delegado da Área de Medio Ambiente, Urbanismo, Servicios e Seguridade Asdo.: Guillermo Evia Pérez
29/02/2012 | Administración LocalMunicipal
Santiago de Compostela
Urbanismo
Anuncio de información pública LAP/40/2012

MÍGUEZ REGO, SL solicitou licenza de apertura para café-bar restaurante na avenida LIBERDADE (DA) 11, 000 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/40/2012 pode consultarse no Negociado de Aperturas deste Concello. Santiago de Compostela, 17 de febreiro de 2012. A concelleira delegada de Urbanismo e Patrimonio Asdo.: Maria Pardo Valdés
29/02/2012 | Administración LocalMunicipal
Ames
Inicio expedientes sancionadores tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 22 de febreiro de 2012 O Alcalde-Presidente Asdo: Santiago V. Amor Barreiro
29/02/2012 | Administración LocalMunicipal
A Coruña
Tesourería
Anuncio período de ingreso en voluntaria do imposto sobre vehículos de tracción mecánica, exercicio 2012

Por Resolución da Tenencia de Alcaldía da Área de Facenda e Administración Pública, de data 23 de febreiro de 2012, estableceuse entre o 1 de marzo e o 30 de abril de 2012 o período de ingreso en voluntaria do seguinte tributo: Imposto sobre Vehículos de Tracción Mecánica, exercicio 2012 Durante o devandito prazo os obrigados ó pagamento poderán satisface-las súas débedas a través de Bancos e Caixas de Aforros, que teñan o carácter de Entidade Colaboradora, no seu horario de costume, ou na Caixa Municipal sita na r./ Franxa, 20-22, de 8:00 a 14:00 horas, agás sábados e festivos. DÉBITO POR DOMICILIACIÓNS: O cargo na conta do importe dos recibos domiciliados farase o día 30 de marzo de 2012 Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 23 de febreiro de 2012 A TTE. DE ALCALDE-RESPONSABLE DA ÁREA DE FACENDA E ADMINISTRACIÓN PÚBLICA Asdo.: Rosa María Gallego Neira
29/02/2012 | Administración LocalMunicipal
Pontedeume
Delegación de funcións da Alcaldía-presidencia

GABRIEL TORRENTE PIÑEIRO ALCALDE-PRESIDENTE DO CONCELLO DE PONTEDEUME, (A CORUÑA). Por razóns de ausencia do termo municipal, e polo tanto, a imposibiliddade do despacho das miñas funcións entre os días 17 ao 19 de febreiro de 2012; de conformidade co disposto nos artigos 23.3 da Lei 7/1985, de 2 de abril, reguladora das bases do réxime local e 44, 47 e 48 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente RESOLVO: PRIMEIRO.- Delegar no Monica Elisabeth Bargallo Kwak, don Luis Antonio Gustavo Orlando Fernandez de Angulo Xiong, a totalidade das funcións da alcaldía, os días 17 ao 19 de febreiro de 2012. SEGUNDO.- O presente Decreto surtirá efectos a partir do día seguinte ao da data, sen prexuizo da súa publicación no Boletín Oficial da Provincia, debendo dar conta ao Pleno na primeira sesión que éste celebre. Pontedeume, dezaseis de febreiro de dous mil doce. O ALCALDE. Asdo.- Gabriel Torrente Piñeiro. Dou fe; a secretaria
29/02/2012 | Administración LocalMunicipal
Rianxo
Secretaría
Cesión Centro de Saúde

A Consellería de Sanidade ten remitido a este Concello un convenio para acadar a cesión gratuíta do Centro de Saúde de titularidade municipal localizado en Taragoña ( parcela e edificio), co fin de asumir os custos de mantemento das mencionadas instalacións en base ao protocolo asinado entre dita Conselleria-SERGAS coa Federación Galega de Municipios e Provincias. Polo exposto, ao abeiro do establecido no artigo 110.1 f) do Regulamento de Bens das Entidades Locais en coordinación co artigo 86 da Lei 30/92, faise publico por 20 dias para a quen lle interese poida examinar o expediente e formular as alegacións oportunas. Rianxo, febreiro de 2012 O Alcalde Adolfo F. Muíños Sánchez
29/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29260 - Jesús Mira Vigo - Laxe

CLAVE: DH. W15.29260 Jesús Mira Vigo con DNI XXXXXXXXX, e con enderezo no lugar de O Centeal - Soesto 15118 Laxe (A Coruña) Solicita AUTORIZACIÓN para facer varias construcións incluídas no proxecto básico e de execución de “Ampliación do Cemiterio de Santo Estevo de Soesto”, na zona de policía de leitos do río de Soesto, ao seu paso polo lugar de Soesto, parroquia de Soesto (Santo Estevo), no concello de Laxe (A Coruña). As obras proxectadas faranse nunha parcela próxima á igrexa e ocuparán uns 170 m 2 desta co establecemento de 35 novos panteóns e coa dotación dun módulo para aseo público adaptado, e localizaranse a unha distancia mínima aproximada do dito río de 70 m dos nichos e de 40 m do aseo. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 10 de febreiro de 2012 O xefe do Servizo Territorial da Zona Hidrográfica Galicia-Centro Jose Indalecio Race Tica
29/02/2012 | Administración LocalMunicipal
Melide
Padrón auga

Mediante acordo da Xunta de Goberno do 9 de febreiro de 2012, aprobouse o padrón da taxa municipal de auga, correspondente ao carto trimestre do exercicio 2011, que se expón ao público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ao da derradeira publicación do presente edicto no BOP e no taboleiro de edictos do concello. Durante este prazo, o devandito padrón estará ao dispor dos interesados no concello. Contra o acordo de aprobación do padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do RD Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Melide, 13 de febreiro de 2012 A alcaldesa Mª Ángeles Vázquez Mejuto
29/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29277.-Ramona Lestayo Gosende - Outes

CLAVE: DH. W15.29277 Ramona Lestayo Gosende con DNI XXXXXXXXX e con enderezo no lugar de Moledo nº 9, concello de Outes (A Coruña). Solicita AUTORIZACIÓN para obras de canalización dun tramo dun regato ao seu paso polo linde da parcela de referencia catastral 15063B507009150000WL. O regato nace a uns 100 m da parcela, e transcurre a ceo aberto dende o seu nacemento ata atravesar esta parcela; ao remate da mesma o regato discorre por tubos de 60 cm para cruzar a pista, despois desta continúa a ceo aberto durante 1 km ata chegar ao río Bendimon. O tramo a entubar (de 6 m) está no extremo suroeste da parcela e conectarase cos tubos que cruzan a pista. Non se realizará excavación xa que o regato discorre a 2 m de profundidade; colocaranse 6 tubos de 1 m de lonxitude e 0,60 m de diámetro e posteriormente rechearase con terra da propia parcela. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 10 de febreiro de 2012 O xefe do Servizo Territorial da Zona Hidrógrafica Galicia-Centro Paulina Alejandra Allum Suriaga
29/02/2012 | Administración LocalMunicipal
Val do Dubra
Anuncio aprobación inicial regulamento

O Pleno da Corporación na súa sesión do día 16 de febreiro de 2012, aprobou inicialmente o seguinte regulamento: • REGULAMENTO DE REXIME INTERIOR DAS INSTALACIONS DEPORTIVAS DO CONCELLO DE VAL DO DUBRA Segundo o disposto no artigo 49b da Lei 7/1985, este acordo inicial sométese a exposición pública por un prazo de trinta días, a contar dende a data de publicación do presente anuncio no Boletín Oficial da Provincia, durante o que os interesados poderán interpoñer reclamacións diante do Pleno. No caso de que non se presenten reclamacións entenderase definitivamente aprobado o regulamento de réxime interior das instalacións deportivas do concello de Val do Dubra. Val do Dubra, 20 de febreiro de 2012 O alcalde Ramón C. Varela Mariño
29/02/2012 | Administración LocalMunicipal
As Somozas
Sede electrónica

Mediante a presente faise público que o Pleno deste Concello, na súa sesión de data 23 de novembro de 2011, adoptou o acordo que segue: “IIIº.–APROBACIÓN DA CREACIÓN E DELEGACIÓN DA XESTIÓN DA SEDE ELECTRÓNICA DO CONCELLO NA DEPUTACIÓN PROVINCIAL DA CORUÑA.–Visto o Convenio marco de colaboración para o uso compartido da sede electrónica da Deputación Provincial da Coruña polos concellos da provincia e o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos, a Corporación por unanimidade, en consecuencia por maioría absoluta, acorda: 1. A creación da sede electrónica do Concello das Somozas de titularidade municipal, cuxo enderezo electrónico de referencia será: sede. assomozas. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4. Publicar o presente acordo no Boletín Oficial da Provincia.” As Somozas, 17 de febreiro de 2012. O alcalde Asdo.: Manuel Candocia Ramos
29/02/2012 | Administración LocalMunicipal
Noia
Secretaría
Nomeamento de alcalde en funcións

De acordo ó establecido no artigo 47 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público que por Resolución da Alcaldía, de data 20 de febreiro de 2012, nomease alcalde en funcións ao tenente de alcalde don Xosé Bieito González Domínguez, durante a tarde do día 20 de febreiro de 2012. Noia, 20 de febreiro de 2012 O alcalde, Asdo. Rafael García Guerrero
29/02/2012 | Administración LocalMunicipal
Ferrol
Notificación expedientes de orde de execución

Instruídos os expedientes de orde de execución que se indican, cuxas incoacións foron publicadas nos BOPs de datas 2 de marzo de 2011 e 18 de outubro de 2011, ao non ter podido notificar aos seus propietarios por ser estes descoñecidos ou por canto intentada a notificación non se puido practicar, e de acordo co establecido no artigo 59.5 da Lei 30/1992 de 26 de novembro, de réxime xurídico das administracións públicas e do procedemento administrativo común, para que sirva de notificación, procédese a publicar no Boletín Oficial da Provincia a orde de execución de limpeza de ditas parcelas. No prazo máximo dun mes dende a publicación deste edicto no Boletín Oficial da Provincia deberán proceder á realización dos traballos necesarios para manter estas parcelas nas condicións establecidas nos artigos 9 e 199 da Lei 9/2002, de Ordenación Urbanística e Protección do Medio Rural de Galicia e Lei 3/2007 de Prevención e Defensa contra os Incendios Forestais en Galicia. Así mesmo advírtese a todos eles que deben contar cos permisos e autorizacións que procedan para a realización das tarefas precisas. Advirteselles que en caso de incumprimento, habilitaranse as potestades administrativas para a corrección deste feito, cos medios de execución forzosa previstos na Lei. Esta Resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes dende o día seguinte a súa publicación, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 14 FEB.2012 O concelleiro delegado da Área de Medio Ambiente, Urbanismo, Servicios e Seguridade Asdo.: Guillermo Evia Pérez
29/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29443 Piscifactoría del Arceo, SA - (Boimorto)

Por acordo do xefe do Servizo Territorial da Demarcación Galicia Centro, coa data 23/11/2011, iníciase o expediente de extinción por causa de caducidade do título concesional outorgado á “Piscifactoría del Arceo, S. A.” de augas procedentes do río Tambre no lugar da “Chousa da Barcia”, parroquia de Arceo (San Vicenzo), concello de Boimorto (A Coruña). Expediente: DH. A15.29443. Identificación da concesión: concesión outorgada coa data 12/11/1985 pola Confederación Hidrográfica del Norte de España á “Piscifactoría del Arceo, S. A.”, consistente na derivación dun caudal de auga de 1000 litros/segundo procedente do río Tambre, con destino ao abastecemento dunha piscifactoría, no lugar da “Chousa de Barcia”, parroquia de Arceo (San Vicenzo), concello de Boimorto (A Coruña), tramitado coa clave de expediente E-2117-C. Causa da extinción: caducidade polo incumprimento dos prazos previstos na concesión, regulada no artigo 66.1 do Real Decreto Lexislativo 1/2001, do 20 de xullo, polo que se aproba o texto refundido da Lei de Augas, e o artigo 161.1 do Real Decreto 849/1986, do 11 de abril, polo que se aproba o Regulamento do Dominio Público Hidráulico. Servidumes: descoñecidas Iniciación: de oficio mediante acordo do xefe do Servizo Territorial da Zona Galicia Centro de data 23/11/2011. De acordo co previsto no artigo 165 en relación co artigo 163.3 do Regulamento do Dominio Público Hidráulico, aprobado polo Real Decreto 849/1986, do 11 de abril, sométese ao trámite de información pública o expediente de extinción do dereito sinalado, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen pertinentes, persoalmente ou por medio do seu representante con poder suficiente, perante o rexistro deste Servizo Territorial da Zona Hidrográfica Galicia Centro de Augas de Galicia sito na rúa Tomiño, nº 16 – 15781 Santiago de Compostela, dentro do prazo improrrogable de vinte (20) días, contados dende o día seguinte ao da publicación deste anuncio no Boletín Oficial da Provincia da Coruña. Santiago de Compostela, 20 de febreiro de 2012 O xefe do Servizo Territorial da Zona Hidrográfica Galicia Centro Geraldine Mary Risquete Fugaru
29/02/2012 | Administración LocalMunicipal
Brión
Contratación mediante procedemento aberto cun único criterio de adxudicación (prezo máis baixo) do subministro de gasóleo para o Concello de Brión

a) Organismo: Concello de Brión. b) Dependencia que tramita o expediente: Secretaría.2. Obxecto do contrato: SUBMINISTRO DE GASOLEO A PARA OS VEHÍCULOS E MAQUINARIA MUNICIPAIS E DE GASOLEO C PARA CALEFACCIÓN DE CENTROS PÚBLICOS MUNICIPAIS DO CONCELLO DE BRIÓN.3. Prazo de execución: Un ano, prorrogable por outro ano máis. a) Tramitación: ordinaria. b) Procedemento: aberto (cun único criterio de adxudicación: prezo máis baixo). 5. Presuposto máximo de licitación: Non se establece por estar subordinado o consumo efectivo de combustible ás necesidades reais do Concello, non podendo exceder dos créditos consignados no orzamento nos termos previstos na cláusula 2 do prego de cláusulas administrativas.6. Garantía provisional: non se esixe.7. Garantía definitiva: non se esixe.8. Presentación das ofertas ou das solicitudes de participación: Dentro de prazo de 15 días naturais contados desde o día seguinte ao da publicación deste anuncio no BOP. a) Lugar de presentación: Rexistro do Concello de Brión. Praza do Concello 1.15865 Brión. Os gastos correspondentes aos anuncios da licitación serán por conta do adxudicatario.10. Información: Perfil de contratante: www.concellodebrion.org Brión, 21 de febreiro de 2012. O Alcalde. Asd. José Luis García García.
29/02/2012 | Administración LocalMunicipal
Santiago de Compostela
Urbanismo
Anuncio de información pública LAP/34/2012

D./D.ª NELSON FRANCISCO ORENA LACKNER solicitou licenza de apertura para escola de servizos e perfeccionamento do deporte na avenida BARCELONA (DE), 21, 000 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/34/2012 pode consultarse no Negociado de Aperturas deste Concello. Santiago de Compostela, 16 de febreiro de 2012. A concelleira delegada de Urbanismo e Patrimonio Asdo.: María Pardo Valdés
29/02/2012 | Administración LocalMunicipal
Boimorto
Aprobación inicial do orzamento municipal do exercicio de 2012

EDICTO Orzamento municipal para o exercicio económico do ano 2012 Aprobado inicialmente polo Pleno da Corporación, na sesión ordinaria celebrada con data do 23 de febreiro de 2012, o orzamento municipal para o exercicio económico do ano 2012, a plantilla de persoal e as bases de execución, en cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ó público na Secretaría deste Concello polo prazo de 15 días hábiles –que empezarán a contar dende o seguinte ó de inserción do presente edicto no Boletín Oficial da Provincia–, a fin de que durante o mesmo poidan formularse as reclamacións que se consideren pertinentes polos interesados ós que fai referencia o artigo 170.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e polas causas taxadas indicadas no mesmo artigo no seu partado 2, reclamacións que terán que ser resoltas polo Pleno municipal xunto coa aprobación definitiva. No caso de non se presentar reclamacións no citado prazo, o orzamento entenderase aprobado definitivamente. O que se fai público para xeral coñecemento. Boimorto, 24 de febreiro de 2012. O ALCALDE Asdo.-José Ignacio Portos Vázquez
29/02/2012 | Administración LocalMunicipal
Mugardos
Resultado do concurso de contratación do servizo de redaccion do proxecto de construción do edificio do centro de interpretación que albergará os restos arqueolóxicos do Caldoval. Clasificación de anteproxectos

Ponse en xeral coñecemento que, en xuntanza sesión realizada o dia 7 de febreiro do ano dous mil doce, polo xurado do concurso epigrafiado outorgáronse as puntuacións que figuran deseguido: Asimesmo, adoptáronse os seguintes acordos: 1º.- Excluir ao participante D. ARIDANE COGUL MASDEMONT, correspondente ao lema “1594m.”, por terse vulnerado o principio do anonimato recollido na cláusula 6.1 das bases que rexen o presente concurso.2º.- Declarar gañador do concurso para a contratación do servizo de redacción do proxecto de construcción do edificio do centro de interpretación que albergará os restos arqueolóxicos do xacemento de Caldoval, do servizo de dirección facultativa, dirección de execución e coordinación de seguridade e saúde das obras, a D. ALFONSO PENELA FERNÁNDEZ, presentado co lema Cuento 8, por ser o participante que obtén a maior puntuación unha vez aplicados os criterios de clasificación establecidos no prego.3º.- Conceder mencións especiais aos participantes seguidamente relacionados: Mugardos, 16 de febreiro de 2012. O ALCALDE, ASDO. XOSÉ FERNÁNDEZ BARCIA
29/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29267.-Miguel Ángel Lojo Rial - Rianxo

CLAVE: DH. W15.29267 Miguel Ángel Lojo Rial con DNI XXXXXXXXX, e con enderezo no lugar de Os Lemos 23, 15984 Araño - Rianxo (A Coruña). Solicita a legalización dunha vivenda (ref. Catastral 002400500NH12H0001ZB), dun galpón situado na parcela na que está construída esta vivenda (nº 8302 polígono 78) e a autorización para a construción dun peche de 50 m de lonxitude que afecta ás seguintes parcelas (todas do polígono 78): nº 89 (tramo 30 m), nº 8302 (10 m), nº 366 (5 m) e nº 365 (5 m). As distancias mínimas ao regato son: vivenda e galpón (25 m) e peche (5 m). As distancias mínimas ao río Té: vivenda e galpón (30 m) e peche (40 m). O muro executarase con cemento ao longo dos 50 m deixando espacios para a colocación de portais de entrada na parcela 366. Este muro terá unha altura de 0,40 m en enriba deste colocarase unha reixa de 1,50 m, sendo a altura total do peche duns 2 m. Os materiais de obra e residuos xerados depositaranse na parcela 266 a unha distancia duns 50 m do regato. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 10 de febreiro de 2012 O xefe do Servizo Territorial da Zona Galicia-Centro Susana Maria Charola Bolanos
29/02/2012 | Administración LocalMunicipal
Melide
Orzamento de 2012

EDICTO Aprobación inicial do orzamento xeral do Concello de Melide do ano 2012 Aprobado inicialmente polo Pleno da Corporación o orzamento xeral para o exercicio 2012 e a plantilla de persoal para o dito exercicio, en sesión celebrada o 20 de febreiro de 2012, de conformidade co disposto no artigo 169.1 do Real decreto lexislativo 2/2004, polo que se aproba o texto refundido da Lei reguladora das facendas locais, queda exposto ao público na Secretaría deste Concello por prazo de quince días hábiles, que comezarán a contar dende o seguinte ao da inserción do presente anuncio no Boletín Oficial da Provincia. Durante ese prazo poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado; en caso contrario, o Pleno disporá dun mes para resolvelas. O que se fai público para os efectos previstos na citada lexislación. Melide, 21 de febreiro de 2012. A alcaldesa M.ª Ángeles Vázquez Mejuto
09/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30241. Vivenda unifamiliar

CLAVE: DH W.15.30241 Dona Ana María Formoso López con CIF XXXXXXXXX, e con enderezo en Rúa de Fene, nº 21-23, 3 º. 15320 As Pontes. Solicita AUTORIZACIÓN para vivenda unifamiliar, na zona de policía do río Brixeo, no lugar de Rúa Rego do Campo, na parroquia de Santa María das Pontes, no T. M. de As Pontes. As obras solicitadas consisten na construcción dunha vivenda unifamiliar. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2012. O xefe de servizo da Zona Galicia Norte Asdo.: Luís García Alonso.
09/02/2012 | Administración LocalMunicipal
Sada
Servizos Económicos
Aprobación inicial, do padrón da taxa de abastecemento de auga, saneamento e depuración correspondente ao 4º trimestre do exercicio 2011

Mediante o presente anuncio notificase aos contribuintes que por acordo da Xunta de Goberno Local en sesión celebrado o dia 20 de xaneiro de 2012, aprobouse inicialmente o padrón das taxas por servizo de subministro e abastecemento de auga potable, redes de saneamento e depuración de augas residuais, correspondente ó 4º trimestre do 2011, que estará exposto ao público dito Padrón por prazo dun mes, a contar dende o día seguinte ao da publicación deste anuncio no Boletín Oficial da Provincia, para exame polos interesados e, no seu caso, presentación contra o mesmo e ante este órgano do recurso de reposición previo ó contencioso-administrativo a que se refire o artigo 108 da Lei 7/85, do 2 de abril, considerandose definitivamente aprobado o mencionado padrón de non presentarse reclamacións contra o mesmo durante o período de exposición pública. O presente anuncio ten carácter de notificación colectiva. ao abeiro do art.109 da vixente Lei xeral tributaria. Sada 27 de xaneiro de 2012- O alcalde, Asdo. Ernesto Anido Varela
09/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30117. Rede de saneamento en Rus

CLAVE: DH W.15.30117 Concello de Carballo con CIF P-1501900-C, e con enderezo en Praza do Concello, s/n.15100 Carballo. Solicita AUTORIZACIÓN para cruce de regato, na zona de Dominio Público Hidráulico e policía do río Baldomar, no lugar de Canosa, na parroquia de Rus, no T. M. de Carballo. As obras solicitadas consisten na execución do proxecto de “Red de saneamiento en la parroquia de Rus” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2012. O xefe de servizo da Zona Galicia Norte Asdo.: Luís García Alonso.
09/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30225. Mellora de camiño en A Graña

CLAVE: DH W.15.30225 Concello de Pontedeume con CIF P1507000F, e con enderezo en Rúa Real, nº 13.15600 Pontedeume. Solicita AUTORIZACIÓN para mellora de camiño, na zona de Dominio Público Hidráulico e policía do río da Graña e i/n, no lugar de Graña, Figueirido e O Silvar, na parroquia de Nogueirosa, no T. M. de Pontedeume. As obras solicitadas consisten na execucuión do proxecto de “Camiño Graña-Figueirido-O Silvar (Noguerosa)”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2012. O xefe de servizo da Zona Galicia Norte Asdo.: Luís García Alonso.
09/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30246. Recheo dunha parcela

CLAVE: DH W.15.30246 Concello de Carral con CIF P1502100I, e con enderezo en Campo da Feira, nº 1.15175 Carral. Solicita AUTORIZACIÓN para recheo, na zona de Dominio Público Hidráulico e policía do río Salgueiral, no lugar de Balben, na parroquia de San Vicente de Vigo, no T. M. de Carral. As obras solicitadas consisten no recheo dunha parcela para un mellor aproveitamento da mesma. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2012. O xefe de servizo da Zona Galicia Norte Asdo.: Luís García Alonso.
09/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30176. Legalización de movimento de terras, peche e construccións agropecuarias

CLAVE: DH W.15.30176 D. Carlos Otero Fernández con CIF XXXXXXXXX, e con enderezo en Rúa Lazaro Cardenas, nº 11, 4 º, Urb. Os Arces.15009 A Coruña. Solicita AUTORIZACIÓN para legalización de movimento de terras, peche e construccións agropecuarias, na zona de policía do río i/n, no lugar de Rúa Leirón, na parroquia de San Pedro de Nós, no T. M. de Oleiros. As obras solicitadas consisten na legalización de movemento de terras, peche de parcela mediante travesas e malla metálica; construcciones de madeiras destinadas a almacén e boxes para cabalos. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2012. O xefe de servizo da Zona Galicia Norte Asdo.: Luís García Alonso.
09/02/2012 | Administración LocalMunicipal
Oleiros
Secretaría Xeral
Anuncio de baixas de oficio dos menores desde o 91/2011 ata o 130/2011

Por delegación de funcións a 1ª Teniente do Alcalde delegada de Interior, Doña Maria Everilda Gutsens Vesela, conforme o procedemento do artigo 72 do regulamento de Poboación e Demarcación Territorial das Entidades Locais, no Departamento de Estatística estanse instruindo os expedientes de baixas de oficio no Padrón Municipal de Habitantes de persoas menores de idade realacionadas na lista que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Departamento de Estatística, sito na Praza de Galicia, 1 (15173 Oleiros), para o seu coñecemento e constancia do contido integro do expediente que se indica e, no seu caso, formular as alegacións e xustificacións que se estimen oportunas o interponer os recursos procedentes. O que se notifica, para xeral coñecemento e ós efectos de continuar a tramitación dos expedientes de baixa no padrón municipal de habitantes, o 25 de xaneiro do dous mil doce. O alcalde Por delegación de sinatura Decreto nº. 2486/2011 Maria Everilda Gutsens Vesela